
CONSILIUL LOCAL AL MUNICIPIULUI 


       S I G H I Ş O A R A

H O T Ă R Â R E A   NR. 157

     din 29 septembrie 2011

privind aprobarea rectificării bugetului unităţii administrativ - teritoriale pe anul 2011

            Consiliul Local al Municipiului Sighişoara ;


Având în vedere expunerea de motive a Primarului municipiului cu propunerea de aprobare a rectificării bugetului unităţii administrativ-teritoriale pe anul 2011;

Având în vedere adresa nr. 1452/05.09.2011 a Direcţiei Generale a Finanţelor Publice Mureş, prin care se comunica faptul ca s-a aprobat, in baza art. 4 alin. 6 din Hotărârea Guvernului nr. 1395/2010, redistribuirea sumelor defalcate din taxa pe valoarea adăugata pentru finanţarea cheltuielilor cu salariile, sporurile, indemnizaţiile si alte drepturi salariale in bani, stabilite prin lege, precum si contribuţiile aferente acestora din instituţiile de învăţământ preuniversitar de stat, între unităţile administrativ-teritoriale, in cadrul trimestrului III, prin diminuarea, respectiv majorarea sumelor la unele primarii (cod 11.02.02);

            Având în vedere prevederile Hotărârii Guvernului nr. 110/2011 privind aprobarea proiectelor selectate in sesiunea 21 septembrie 2009 - 12 octombrie 2009 si a finanţării acestora în cadrul Programului naţional de îmbunătăţire a calităţii mediului prin realizarea de spatii verzi în localităţi, cu referire la Municipiul Sighişoara, respectiv poz. 177 din anexa la aceasta hotărâre;

Având în vedere Decizia nr. 928 din 24.08.2011 a Directorului executiv al Direcţiei Generale a Finanţelor Publice a Judeţului Mureş privind redistribuirea nivelului maxim al cheltuielilor de personal disponibilizat la nivelul Judeţului Mureş de către unele unităţi administrativ-teritoriale; 

Având în vedere Hotărârea Comisiei de Autorizare a Imprumuturilor Locale nr. 2042/09.09.2011 pentru modificarea art. 2 din Hotărârea nr. 1733/10.09.2010;

Având în vedere prevederile Legii nr. 286/2010 Legea bugetului de stat pe anul 2011, precum si ale Legii nr. 273/2006, privind finanţele publice locale, cu modificările si completările ulterioare;

Avand in vedere Raportul de specialitate al Directiei Economice, prin care se propune si se justifica necesitatea rectificarii bugetului pe anul 2011, indeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. “b”, (4) lit. “a”, art. 45 (2) lit. “a” si art. 115 (1) lit. “b” din Legea nr. 215/2001, Legea administraţiei publice locale, cu modificarile si completarile ulterioare; 

H O T Ă R Ă Ş T E:

Art.1. Se aproba rectificarea bugetului local pe anul 2011, conform anexei nr. 1, care face parte integrantă din prezenta.

Art.2. Se aproba lista de investiţii, conform anexei nr. 2, care face parte integranta din prezenta.

Art.3. Se aprobă detalierea  privind cheltuielile pe articole şi alineate pentru capitolele de cheltuieli finanţate din bugetul local.

Art.4. Se aproba rectificarea bugetului de venituri proprii si subvenţii pe anul 2011, conform anexei nr. 3, care face parte integrantă din prezenta.


Art.5. Se aproba lista de investiţii, conform anexei  nr. 4, care face parte integranta din prezenta.

Art.6. Se aproba rectificarea bugetului împrumuturilor interne  pe anul 2011, conform anexei nr. 5, care face parte integrantă din prezenta.


Art.7. Se aproba lista de investiţii, conform anexei nr. 6, care face parte integranta din prezenta.

Art.8. Cu ducerea la îndeplinire a prevederilor prezentei se încredinţează Primarul municipiului, Direcţia Economică si serviciile de specialitate.

PRESEDINTE DE SEDINTA, 






Cosmin-Marcel Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia economică

9 ex.FA/FM

